Κανονισμός (ΕΟΚ) ἀριθ. 2342/79 του Συμβουλίου τῆς 9ης Ὀκτωβρίου 1979 περί ἐφαρμογῆς τῆς ἀποφάσεως ἀριθ. 1/79 τοῦ Συμβουλίου Συνδέσεως ΕΟΚ-ΚΥΠΡΟΥ "περί τροποποιήσεως τοῦ πρωτοκόλλου περί τοῦ ὁρισμοῦ τῆς ἐννοίας "καταγόμενα προϊόντα" ἤ "προϊόντα καταγωγῆς" καί "περί τῶν μεθόδων διοικητικῆς συνεργασίας τῆς συμφωνίας συνδέσεως μεταξύ τῆς Εὐρωπαϊκῆς Οἰκονομικῆς Κοινότητος καί τῆς Δημοκρατίας τῆς Κύπρου"" ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Ἔχοντας ὑπόψη: τή συνθήκη περί ἱδρήσεως τῆς Εὐρωπαϊκῆς Οἰκονομικής Κοινότητος, καί ἰδίως τό ἄρθρο 113, τήν πρόταση τῆς Ἐπιτροπῆς, Ἐκτιμώντας: ὅτι ἡ συμφωνία συνδέσεως μεταξύ τῆς Εὐρωπαϊκῆς Οἰκονομικῆς Κοινότητος καί τῆς Δημοκρατίας τῆς Κύπρου [1] ὑπεγράφη στίς 19 Δεκεμβρίου 1972 καί ἄρχισε νά ἰσχύει τήν 1η Ἰουνίου 1973· ὅτι τό πρωτόκολλο τό προσαρτημένο σ' αὐτή τή συμφωνία [2] ὑπεγράφη στίς Βρυξέλλες στίς 15 Σεπτεμβρίου 1977 καί ἄρχισε νά ἰσχύει τήν 1η Ἰουνίου 1978· ὅτι κατ' ἐφαρμογή τοῦ ἄρθρου 25 τοῦ πρωτοκόλλου περί τοῦ ὁρισμοῦ τῆς ἐννοίας "καταγόμενα προϊόντα" ἤ "προϊόντα καταγωγῆς" καί περί τῶν μεθόδων διοικητικῆς συνεργασίας, τό Συμβούλιο Συνδέσεως ΕΟΚ-Κύπρου υἱοθέτησε τήν ἀπόφαση 1/79 περί τροποποιήσεως τοῦ πρωτοκόλλου περί τῶν κανόνων καταγωγῆς · ὅτι πρέπει νά τεθεῖ σ' ἐφαρμογή ἡ ἀπόφαση αὐτή ἐντός τῆς Κοινότητος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Ἄρθρο 1 Ἡ ἀπόφαση ἀριθ. 1/79 τοῦ Συμβουλίου Συνδέσεως ΕΟΚ-Κύπρου ἐφαρμόζεται ἐντός τῆς Κοινότητος. Τό κείμενο τῆς ἀποφάσεως προσαρτᾶται στόν παρόντα κανονισμό. Ἄρθρο 2 Ὁ παρών κανονισμός ἀρχίζει νά ἰσχύει τήν τρίτη ἡμέρα ἀπό τή δημοσίευσή του στήν Ἐπίσημη Ἐφημερίδα τῶν Εὐρωπαϊκῶν Κοινοτήτων. Ἐφαρμόζεται ἀπό τήν 1η Ἰουλίου 1979. Ό παρών κανονισμός εἶναι δεσμευτικός ὡς πρός ὅλα τά μέρη του καί ἰσχύει ἄμεσα σέ κάθε Κράτος Μέλος. Ἔγινε στό Λουξεμβοῦργο, στίς 9 Ὀκτωβρίου 1979.

[Source: multi_eurlex | Tokens: 1868]